Bhojpuri Cinema: ससुराल वालों ने मांगा दहेज तो इस एक्ट्रेस ने चला दी गोली, सोशल मीडिया पर छाया Video  
ससुराल वालों ने की दहेज की मांग तो एक्ट्रेस ने चलाई गोली
आम्रपाली दुबे ने दहेज मांगने पर दिया जबरदस्त जवाब
आम्रपाली दुबे का वीडियो हुआ वायरल
शादी के दौरान अक्सर लड़के वाले लड़की के परिवार से दहेज मांगते हैं. इतना ही नहीं, कई बार वे दहेज की लालच में आकर या तो शादियां तोड़ देते हैं या फिर लड़की को प्रताड़ित करते हैं. लेकिन हाल ही में दहेज को लेकर एक जबरदस्त वीडियो वायरल हो रहा है, जिसमें दहेज मांगने पर एक्ट्रेस का अलग ही रूप देखने को मिलता है. यहां तक कि जैसे ही लड़के वाले दहेज की मांग करते हैं तो लड़की गुस्से में आकर गोली चला देती है. यह वीडियो किसी और का नहीं, बल्कि भोजपुरी एक्ट्रेस आम्रपाली दुबे (Amrapali Dubey) और भोजुपरी सुपरस्टार निरहुआ (Nirahua) का है, जिसने हर जगह धमाल मचा रखा है. भोजपुरी सिनेमा (Bhojpuri Cinema) की सुपरहिट जोड़ी आम्रपाली दुबे और निरहुआ की अगली फिल्म 'लव दहेज' है, जिसका टीजर रिलीज हो गया है.

आम्रपाली दुबे (Amrapali Dubey) और निरहुआ (Nirahua) का यह धमाकेदार वीडियो उनके अपकमिंग सॉन्ग 'लव दहेज' (Love Dahej) का है. इस वीडियो को देखकर लग रहा है मानो फिल्म में आम्रपाली दुबे का दबंग किरदार देखने को मिलेगा. वीडियो में जैसे ही उनके ससुराल वाले दहेज की मांग रखते हैं और दहेज के लिए धमकी देते हैं वैसे ही यह बातें सुनकर आम्रपाली दुबे गोलियां चला देती हैं. इसके अलावा आम्रपाली दुबे ने कहा, "लव मैरिज में दहेज कैसा?" वीडियो में आम्रपाली दुबे और निरहुआ के किरदार के लिए फैंस उनकी खूब तारीफें कर रहे हैं, साथ ही उनके इस कॉन्सेप्ट को भी खूब पसंद कर रहे हैं. 
बता दें कि आम्रपाली दुबे (Amrapali Dubey) और निरहुआ (Nirahua) स्टारर 'लव दहेज' (Love Dahej) का ऑडियो रिलीज हो गया है. इस सॉन्ग के लीरिक्स जहां आजाद सिंह ने दिये हैं तो वहीं इसे विनय विनायक ने कंपोज किया है. आम्रपाली दुबे ने साल 2014 मं निरहुआ रिक्शावाला फिल्म के जरिए भोजपुरी सिनेमा में एंट्री की थी. इस फिल्म के बाद से ही निरहुआ और आम्रपाली दुबे की जोड़ी को भोजपुरी सिनेमा में सबसे हिट जोड़ी माना जाता है. अभी तक उन्होंने अपने करियर में कुल 25 फिल्में की हैं जो ज्यादातर हिट रही हैं.